Na podlagi 15. člena Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16 – popr., 25/17 – ZVaj, 123/21, 172/21, 207/21, 105/22 – ZZNŠPP, 141/22, 158/22-ZDoh-2AA, 71/23, 48/25, 22/25 - ZZZRO-1 in 70/25 - ZUTD-I) minister za izobraževanje, znanost in mladino (v nadaljnjem besedilu: minister) izdaja

Odredbo o sprejetju prenovljenih višješolskih študijskih programov
1. člen
(sprejetje prenovljenih višješolskih študijskih programov)

	Na podlagi sklepa Strokovnega sveta Republike Slovenije za poklicno in strokovno izobraževanje, sprejetega na 220. seji, 23. 10. 2026, minister sprejme naslednje prenovljene višješolske študijske programe:
1. Avtoservisni menedžment, za pridobitev naziva strokovne izobrazbe avtoservisni inženir/avtoservisna inženirka, okrajšano as. inž.;
2. Balet, za pridobitev naziva strokovne izobrazbe višji baletni plesalec/višja baletna plesalka, okrajšano VBP;
3. Ekonomist, za pridobitev naziva strokovne izobrazbe višji ekonomist/višja ekonomistka, okrajšano viš. ekon.;
4. Elektroenergetika, za pridobitev naziva strokovne izobrazbe inženir elektroenergetike/inženirka elektroenergetike, okrajšano inž. el.;
5. Fotografija, za pridobitev naziva strokovne izobrazbe inženir fotografije / inženirka fotografije, okrajšano inž. fot.;
6. Hortikultura, za pridobitev naziva strokovne izobrazbe inženir/inženirka hortikulture, okrajšano inž. hort.;
7. Kozmetika, za pridobitev naziva strokovne izobrazbe višji kozmetik/višja kozmetičarka, okrajšano viš. kozm.;
8. Lesarstvo, za pridobitev naziva strokovne izobrazbe inženir lesarstva/inženirka lesarstva, okrajšano inž. les.;
9. Logistično inženirstvo, za pridobitev naziva strokovne izobrazbe inženir logistike/inženirka logistike, okrajšano inž. log.;
10. Medijska produkcija, za pridobitev naziva strokovne izobrazbe inženir/inženirka medijske produkcije, okrajšano inž. mep.;
11. Mehatronika, za pridobitev naziva strokovne izobrazbe inženir mehatronike/inženirka mehatronike, okrajšano inž. meh.;
12. Višji dizajner prostora in medijev, za pridobitev naziva strokovne izobrazbe višji dizajner prostora in medijev/višja dizajnerka prostora in medijev, okrajšano viš. diz. pr. in med.;
13. Strojništvo, za pridobitev naziva strokovne izobrazbe inženir strojništva/inženirka strojništva, okrajšano inž. str.;
14. Informacijsko komunikacijske tehnologije, za pridobitev naziva strokovne izobrazbe inženir/inženirka informacijsko komunikacijskih tehnologij, okrajšano inž. ikt.; 15. Velnes, za pridobitev naziva strokovne izobrazbe organizator/organizatorka velneških dejavnosti , okrajšano org. vel. dej.. 
2. člen
(nadomestitev, objava in začetek izvajanja)

	(1) Višješolski študijski programi iz prejšnjega člena nadomeščajo istoimenske višješolske študijske programe, razen višješolska študijska programa:
 - Višji dizajner prostora in medijev, ki nadomešča višješolski študijski program Snovanje vizualnih komunikacij in trženja ter
 - Informacijsko komunikacijske tehnologije, ki nadomešča višješolski študijski program Telekomunikacije. 

	(2) Višješolske študijske programe iz prejšnjega člena Ministrstvo za izobraževanje, znanost in mladino objavi na osrednjem spletnem mestu državne uprave.

	(3) Višješolski študijski programi iz prejšnjega člena se začnejo izvajati s študijskim letom 2027/2028.

KONČNA DOLOČBA
3. člen
(začetek veljavnosti)

	Ta odredba začne veljati naslednji dan po objavi v Uradnem listu Republike Slovenije.


Št. 0070-88/2026
Ljubljana, dne 4. novembra 2026
EVA 2026-3370-0039 

                                                                                                                  
                                                                                              dr. Borut Rončević
                                                                          minister za izobraževanje, znanost in mladino 

